1- प्रशासनिक स्तर पर लापरवाही- प्रशासनिक स्तर पर जब लापरवाही की बात हम करते है तो सबसे पहले आयोजन स्थल की बात आती है। जब इस तरह का धार्मिक उत्सव का आयोजन हो रहा हो जंहा पर सभी जानते है की भारी तादाद में भीड़ जमा होगी तो आयोजन के लिए व्यस्त रेलवे ट्रैक के पास जगह का चुनना। ऐसे आरोप लग रहे है की मुख्य आयोजनकर्ता नवजोत सिंह सिद्धू का खास आदमी है। सिद्धू परिवार पंजाब की राजनीति में खासा ताकतवर परिवार है। ऐसे में हम सभी जानते है की पुलिस और स्थानीय प्रशासन ने शायद ही आयोजन की अनुमति या पब्लिक सुरक्षा से जुड़े किसी भी पहलू का कोई ध्यान रखा हो। अभी तक की जाँच और रेलवे के आला अधिकारियों के बयान के हिसाब से रेलवे को इस तरह के आयोजन की कोई जानकारी नहीं थी और ये स्थल एक प्राइवेट प्रॉपर्टी थी। रेलवे ट्रैक के नजदीक इस तरह के आयोजन से पहले अगर रेलवे को आगाह कर दिया गया होता तो इस दर्दनाक हादसे से बचा जा सकता था।